gl ca gl gl gl gl gl gl gl en gl gl gl es gl gl gl gl gl gl gl en gl gl gl gl en gl gl gl gl gl gl gl gl en gl gl gl gl gl gl en gl gl en gl es en gl es en ca en pt ca es gl gl gl gl gl gl gl gl sv en en en en es en en gl es en en en en en en en en en en en en en en en en en en en en en en en en en en en en en en en en en en en en en en en es
Hospitais, instalacións municipais, empresas e fogares... mostran o potencial da biomasa para facilitar a transición enerxética - Clúster Biomasa Galicia
Nov 5, 2021 | Actualidade
Sinala que en 2019 preto do 80% do mix enerxético de Galicia procedía de combustibles fósiles, contaminantes.
O noso territorio ten un enorme potencial en biomasa térmica, a enerxía renovable que máis contribúe a mitigar o cambio climático.
Desde a COP26 se aposta por esta e outras fontes de enerxía limpas para frear as emisións de CO2 e avanzar na descarbonización.
Desde o Clúster expóñense casos de éxito no uso da biomasa como o do Hospital Público Álvaro Cunqueiro, o Concello de Silleda, pemes e particulares.
A biomasa é unha solución tecnolóxica moderna, de prezo estable e dispoñible de maneira inmediata que xera riqueza na contorna local.
Santiago, 05 de novembro de 2021.- A Conferencia de Nacións Unidas sobre o Cambio Climático, COP26, que se celebra estes días en Glasgow está a recoller diferentes compromisos para acabar co uso de combustibles fósiles e apostar por enerxías renovables para reducir as emisións de CO2.
Os combustibles fósiles (carbón, gasóleo e gas) son contaminantes e uns dos principais motivos do quecemento global polas emisións de gases de efecto invernadoiro que producen. Preto do 80% do mix enerxético de Galicia en 2019 procedía de combustibles fósiles, contaminantes.
Desde o Clúster Biomasa de Galicia lembran na Comunidade só o 6,5% da enerxía primaria total é biomasa ou biogás e que hai un enorme potencial de biomasa sen aproveitar. Ademais, inciden en que a xestión forestal axuda a mitigar as consecuencias do quecemento global e por iso avogan por promover o uso sostible da biomasa forestal, xa que é o combustible renovable número 1 para descarbonizar unha parte significativa da demanda actual de calefacción, electricidade e transporte para o 2050.
A bioenerxía contribúe á existencia de bosques sans e favorece a súa xestión sostible, polo que o uso da biomasa para obter enerxía asegura que os bosques sigan crecendo.
O Clúster Biomasa de Galicia lanzou a campaña “A calor renovable” para incrementar a visibilidade real da biomasa e as súas vantaxes na loita contra a crise climática e a pobreza enerxética.
No marco destas actuacións, que contan co cofinanciamento da Xunta de Galicia a través de XERA, a Axencia Galega da Industria Forestal, expóñense diferentes casos de uso nos que se optou pola biomasa para mellorar a súa eficiencia enerxética e que se poderán ver na canle de Youtube do Clúster.
No Hospital Público Álvaro Cunqueiro optouse pola biomasa de acha que no verán achega toda a enerxía necesaria para o mantemento do hospital e incorpora unha tecnoloxía que asegura o filtrado de partículas.
O concello de Caldas de Reis optou por un sistema de ACS de biomasa no Campo de fútbol municipal que lles permitiu un aforro do 50% en gasto de calefacción e auga quente, ademais de reducir as emisións de CO2.
Tamén o Concello de Silleda está a estender unha rede de calor de biomasa para abastecer de auga quente e calefacción a diferentes edificios públicos apostando polo que consideran unha enerxía máis barata e rendible que pon en valor os montes galegos.
A nivel empresarial a biomasa tamén é unha opción, nunha granxa porcina de Silleda destacan que agora contan cunha calor moi estable e desde un viveiro de Tomiño afirman que se o negocio crece serán tamén con biomasa tras comprobar as súas vantaxes.
A propietaria dunha vivenda en Moraña cunha caldeira de biomasa de pellet e carga a través de camión, destaca que é a solución máis económica, que só é necesario cargala unha vez ao ano. Nunha liña similar maniféstase a propietaria dunha vivenda unifamiliar en Cuntis. Neste caso a caldeira de biomasa de pellet cárgase con sacos e sinala que a relación calidade-prezo foi a mellor opción e que a almacenaxe dos pellets non require demasiado espazo.
50% de aforro fronte ao gas ou o gasóleo
Desde o sector lémbrase que temos que contribuír á transición enerxética, e a biomasa faia posible. Tamén lembran que o noso país é o terceiro de Europa por recursos absolutos de biomasa forestal só por detrás de Suecia e Finlandia e con todo España consome menos biomasa que a media europea.
En 2020 Finlandia xerou 142 días de consumo enerxético limpo proveniente da bioenerxía. A demanda de enerxía do noso país a través de bioenerxía só alcanzou a cubrir 28 días. Ocupamos a posición nº 22 dos 27 países da UE en uso de Bioenerxías.
O consumo de enerxía para usos térmicos no ano 2019 supuxo ao redor do 33 % do total do consumo de enerxía final. A electricidade supón menos da cuarta parte do consumo de enerxía final.
Desde o Clúster inciden na necesidade de cambiar o consumo de combustibles fósiles por enerxías renovables como a biomasa, que ademais supón un 50% de aforro con respecto ao gas ou ao gasóleo e moito máis se se compara co custo de quentarse con electricidade. Coa biomasa como solución térmica os consumidores e industria poden reducir rapidamente os seus custos enerxéticos.
A biomasa térmica está dispoñible en diferentes formatos e tecnoloxías como estufas de deseño; caldeiras eficientes e automatizadas ou redes de calor, que se adaptan ás necesidades e situacións. Por tanto, a biomasa térmica é hoxe unha solución tanto en proxectos de rehabilitación como en proxectos novos de vivenda sostible.
Solución sustentable e ilimitada
A biomasa térmica é unha solución sostible, está dispoñible xa e é ilimitada. Ademais, é autóctona, xa que se produce localmente e fomenta a creación de emprego na contorna. É renovable, neutra en CO2, circular porque provén principalmente de residuos e subproductos do bosque e outras industrias. Tamén é compatible coa infraestrutura enerxética existente e apoia ás enerxías renovables estacionais. Por último, ten un prezo estable e máis económico, o que permite loitar contra a pobreza enerxética.
Parque Tecnolóxico de Galicia Tecnópole, Avenida de Galicia nº 5, C.P.32901. San Cibrao das Viñas. Ourense
Utilizamos cookies, propias e de terceiros, coa finalidad de prestarlle unha mellor experiencia na súa navegación, recordando as súas preferencias.
Acepto Rexeito Configurar Leer máis
Política de privacidade e cookies
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.